DTAC ผ่านคุณสมบัติเข้าร่วมประมูล 4G คลื่นความถี่ 1800 MHz
DTAC ผ่านคุณสมบัติเข้าร่วมประมูลใบอนุญาตคลื่นความถี่ 1800 MHz
15 ต.ค. 2558

 
บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ระบุว่า ตามที่บริษัท ดีแทค ไตรเน็ต จำกัด ซึ่งเป็นบริษัทย่อย ได้ยื่นคำขอรับใบอนุญาตให้ใช้คลื่นความถี่สำหรับกิจการโทรคมนาคม ย่าน 1800 MHz ต่อสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.) ตามหลักเกณฑ์ที่กำหนดไว้ในประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่องหลักเกณฑ์และวิธีการอนุญาตให้ใช้คลื่นความถี่สำหรับกิจการโทรคมนาคม ย่าน 1800 MHz นั้น
ทั้งนี้ เมื่อวันที่ 13 ต.ค. สำนักงานกสทช. ได้ออกประกาศสำนักงาน กสทช. เรื่องรายชื่อผู้เข้าร่วมการประมูลคลื่นความถี่สำหรับกิจการโทรคมนาคม ย่าน 1800 MHz แจ้งว่า บริษัท ดีแทค ไตรเน็ต จำกัด เป็นผู้ผ่านการพิจารณาคุณสมบัติเป็นผู้เข้าร่วมการประมูลใบอนุญาตให้ใช้คลื่นความถี่ ย่าน 1800 MHz ซึ่งการประมูลจะจัดขึ้นในวันที่ 11 พ.ย.58